**VAIDEOTSUS**

**Otsuse tegija:** kutse andja nimi ja isiku nimi, kes vaideotsuse teeb

**Otsuse tegemise aeg ja koht:** „\_\_\_\_“\_\_\_\_\_\_\_\_\_ 2025, Tallinn

**Vaide esitamise aeg:** „\_\_\_\_“\_\_\_\_\_\_\_\_\_\_2025

**Vaide esitaja:** Isiku nimi

Isikukood

Kontaktandmed (e-post)

**RESOLUTSIOON**

1. **Jätta vaie rahuldamata ja „\_\_\_“\_\_\_\_\_\_\_\_\_\_\_\_\_\_202X otsus muutmata:**
2. VÕI vaie rahuldada ja tunnistada „\_\_\_“ \_\_\_\_\_\_\_\_\_\_\_\_\_202X otsus kehtetuks:
3. **Teha vaideotsus teatavaks vaide esitajale ja/või esindajale.**

*Selgitus otsuse koostajale*

*Haldusmenetluse seaduse (edaspidi HMS) § 85 järgi vaiet sisuliselt lahendades on haldusorganil õigus vaideotsusega:*

1. *rahuldada vaie ja tunnistada haldusakt kas täielikult või osaliselt kehtetuks ning kõrvaldada haldusakti faktilised tagajärjed;*
2. *teha ettekirjutus haldusakti andmiseks, toimingu sooritamiseks või asja uueks otsustamiseks;*
3. *teha ettekirjutus toimingu tagasitäitmiseks;*
4. *jätta vaie rahuldamata.*

**VAIDLUSTAMISVIIDE:**

**Käesoleva vaideotsuse peale on võimalik esitada kaebus Tallinna / VÕI Tartu Halduskohtule halduskohtumenetluse seadustikus sätestatud alustel ja korras 30 päeva jooksul alates vaideotsuse teatavaks tegemisest.**

*Selgitus otsuse koostajale*

*HMS* *§ 87*

*(1) Isikul, kelle vaie jäi rahuldamata või kelle õigusi vaidemenetluses rikuti, on õigus pöörduda halduskohtumenetluse seadustikus sätestatud tingimustel ja korras kaebusega halduskohtusse.*

*(2) Vaideotsuse tühistamist võib halduskohtule esitatavas kaebuses nõuda:*

*1) koos nõudega, mis jäeti vaideotsusega osaliselt või täielikult rahuldamata, või*

*2) sõltumata käesoleva lõike punktis 1 nimetatud nõude esitamisest, kui vaideotsusega on isiku õigusi rikutud muul viisil kui vaide osaline või täielik rahuldamata jätmine.*

**FAKTILISED ASJAOLUD**

1. Loetleda vaide esitamisega seotud faktilised asjaolud (kronoloogiline kirjeldus), nt kes ja millist kutset taotles, mis dokumendid esitas, millise otsuse kutse andja tegi.
2. Viidata konkreetsele kutsestandardile ja kutse andmise korrale millest otsuse tegemisel lähtuti (täpne nimetus ja vastuvõtmise kuupäev).
3. Viidata ka eelnevale etapile, kui kutse andmise süsteem on kaheastmeline, nt kui on olemas hindamiskomsjon, siis millisele seisukohale komisjon asus.

1. Viidata ka sellele, kas vaie on tähtaegne (vaie tuleb esitada 30 päeva jooksul arvates päevast, mil isik vaidlustatavast otsusest teada sai või pidi teada saama).

*Selgitus otsuse koostajale*

*Kui vaie ei ole tähtaegne, saab selle tagastada läbivaatamatult (HMS § 79) ja ei ole vaja sisulisi põhjendusi esitada.*

*Vaide esitaja saab taotleda möödalastud tähtaja ennistamist. Kui selline taotlus koos vaidega esitatakse, tuleb selles osas sisuline seisukoht võtta, s.t kas põhjus loetakse mõjuvaks ja kas on seetõttu võimalik tähtaeg ennistada või mitte.*

**VAIDE ESITAJA NÕUE JA PÕHJENDUSED**

1. Loetleda põhjendused, mida vaide esitaja oma vaides esitas.
2. Märkida, millist otsust vaide esitaja taotleb.

*Selgitus otsuse koostajale*

*Nõuded vaidele sisalduvad HMS § 76 lg 2:*

*Vaides märgitakse:*

*1) haldusorgani nimetus, kellele vaie on esitatud;*

*2) vaide esitaja nimi või nimetus, postiaadress ja sidevahendite numbrid;*

*3) vaidlustatava haldusakti või toimingu sisu;*

*4) põhjused, miks vaide esitaja leiab, et haldusakt või toiming rikub tema õigusi;*

*5) vaide esitaja selgelt väljendatud nõue;*

*6) vaide esitaja kinnitus selle kohta, et vaieldavas asjas ei ole jõustunud kohtuotsust ega toimu kohtumenetlust;*

*7) vaidele lisatud dokumentide loetelu.*

*Vaidele kirjutab alla selle esitaja või tema esindaja. Vaide esitaja esindaja lisab volikirja või muu volitust tõendava dokumendi, kui seda ei ole esitatud varem.*

**KUTSE ANDJA PÕHJENDUSED**

1. Märkida kõik kutse andja põhjendused, millest kutse andja vaideotsuse tegemisel lähtus. Vaideotsuses tuleb vastata kõikidele vaides esitatud väidetele (põhjendustele).
2. Viidata õigusnormidele, millest kutse andja kutse andmise otsustamisel ja ka vaideotsuse tegemisel lähtub, normid on reeglina seotud kindla valdkonnaga, milles kutset taotletakse (nt ehitusvaldkonnas viide Ehitusseadustikule)

*Pane tähele! Otsuse koostajale*

*Põhjenduste maht on seotud vaide mahuga ja tehtava otsuse sisuga. Kindlat struktuuri ei saa ette anda. Vaideotsus peab olema kirjalik ja põhjendatud.*

*Kui vaie jääb rahuldamata, peavad põhjendused olema veenvad ja sisukad. Arvestada, et vaide rahuldamata jätmise korral võib vaidlus edasi liikuda halduskohtusse.*

*Kui vaie rahuldatakse, siis on põhjenduste maht eelduslikult väiksem, kuna otsus on isiku kasuks.*

**Kokkuvõte:**

Kõigest eeltoodust tulenevalt ja juhindudes Haldusmenetluse seaduse § 83, § 85 p 4, § 86 lg 1 ja 2, \_\_\_\_\_\_\_\_\_\_\_\_\_\_\_\_\_\_\_\_ **O t s u s t a s : Jätta vaie rahuldamata VÕI rahuldada vaie ja tunnistada haldusakt kas täielikult või osaliselt kehtetuks.**

**Otsuse tegija nimi ja allkiri**